આ પ્રોજેકટમાં બે ફ્રિકવન્સીની રડાર પ્રણાલી, ૧૩ સેન્ટીમીટરની એસ બેન્ડ એસએઆર અને ૨૪ સેમીને એલ બેન્ડ એસએઆર હશે. એસ બેન્ડ એસએઆરને ઈસરો અને એલ બેન્ડ એસએઆરને નાસા બનાવી રહ્યું છે. ડેટા માટે ઉચ્ચ ગુણવતાના સંચારનું ઉપતંત્ર, જીપીએસ રિસિવર સોલિડ સ્ટેટ રેર્કોડર, પેલોડ ડેટા ઉપતંત્ર નાસા ઉપલબ્ધ કરાવશે. આ ઉપરાંત ઈસરો નિસારનું મોડલ નક્કી કરશે. જિયોસિનક્રોન્સ સેટેલાઈટ લોન્ચ વિહિકલ અને પ્રક્ષેપણ સાથે સંકળાયેલી અન્ય સેવાઓ પણ પૂરી પાડશે. ૧૯૮૮થી ૨૦૧૭ સુધી ભારત ૨૨ રિમોટ સેંન્સિંગ ઉપગ્રહ લોન્ચ કરી ચુક્યું છે.